
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 18 aprilie 2023               

PL-x 183/2023            


                                                                                         4c-13/308/2023
AVIZ
asupra proiectului de Lege pentru modificarea şi completarea unor acte normative în scopul creşterii gradului de digitalizare a serviciilor consulare
În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea şi completarea unor acte normative în scopul creşterii gradului de digitalizare a serviciilor consulare, trimis cu  adresa  nr. PL x 183 din 20 martie 2023 și înregistrat cu nr. 4c-13/308  din 20 martie 2023.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Senatul a adoptat proiectul de lege în ședința din 14 martie 2023.   

Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia a dezbătut proiectul de lege în şedinţa din 18 aprilie 2023.

Proiectul de lege are ca obiect de reglementare modificarea şi completarea unor acte normative în scopul creşterii gradului de digitalizare a serviciilor consulare. Iniţiativa vizează modificarea Legii nr.248/2005, astfel încât titlul de călătorie să fie eliberat şi în format electronic, semnat cu semnătură electronică calificată şi asimilat înscrisurilor autentice. De asemenea, iniţiativa vizează dezvoltarea capacităţi tehnice a misiunilor diplomatice şi a secţiilor consulare ale României pentru primirea şi recunoaşterea electronică documentelor/certificatelor/atestatelor eliberate de autorităţile publice din statele membre UE, precum şi dezvoltarea capacităţi tehnice pentru programarea electronică a cetăţenilor români la misiunile diplomatice şi la secţiile consulare ale României în scopul accesării serviciilor consulare care necesită prezenţa fizică a cetăţenilor români.
La dezbateri, membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ și avizul favorabil al Consiliului Economic și Social..

În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă  a proiectului de Lege pentru modificarea şi completarea unor acte normative în scopul creşterii gradului de digitalizare a serviciilor consulare.
În raport de obiectul şi conţinutul reglementării, proiectul de lege face parte din categoria legilor ordinare. 
                       PREŞEDINTE,                                         SECRETAR,

                        Laura VICOL                                 László-Zsolt LADÁNYI 

Consilier parlamentar, Paul Şerban

